**Хуульчийн эрх зүйн байдлын тухай хуулийн төслийг хэрэгжүүлэхтэй холбогдон гарах зардлын тооцоо**

/**ШИНЭЧИЛСЭН НАЙРУУЛГА/**

2020 ОН

**ХУУЛЬЧИЙН ЭРХ ЗҮЙН БАЙДЛЫН ТУХАЙ /ШИНЭЧИЛСЭН НАЙРУУЛГА/**

**ХУУЛИЙГ** **ХЭРЭГЖҮҮЛЭХТЭЙ ХОЛБОГДОН**

**ГАРАХ ЗАРДЛЫН ТООЦООНЫ ТАЙЛАН**

**Нэг.Ерөнхий үндэслэл**

Хууль тогтоомжийн тухай хуулийн[[1]](#footnote-1) 18 дугаар зүйлийн 18.1 дэх хэсэгт “Хууль тогтоомжийн төслийг баталснаар тухайн хууль тогтоомжийн үйлчлэх хүрээнд хамрагдах иргэн, хуулийн этгээд, төрийн байгууллагын үйл ажиллагаанд үүсэх зардлын тооцоог тухай бүр гаргаж, зардал, үр өгөөжийн харьцааг энэ хуулийн 12.1.4-т заасан аргачлалын дагуу тодорхойлно” гэж заасны дагуу хуулийн төсөл батлагдсанаар уг хуулийн үйлчлэх хүрээнд хамаарах иргэн, хуулийн этгээд, төрийн байгууллагын үйл ажиллагаанд үүсэх зардлыг Засгийн газрын 2016 оны 59 дүгээр тогтоолын 4 дүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал” /цаашид “аргачлал” гэх/-ыг баримтлан зардлын тооцоог гаргав.

Хуулийн төсөл батлагдсанаар уг хуулийг хэрэгжүүлэх иргэн, хуулийн этгээд, төрийн байгууллагад үүсэх зардал, ачааллыг тооцож, үүнийг хялбарчлах, бууруулах талаар санал боловсруулахад энэхүү тайлан чиглэгдэх болно.

**Хоёр. Иргэнд үүсэх зардал.**

Хууль тогтоомжийг хэрэгжүүлэхтэй холбоотойгоор иргэний гүйцэтгэх үүрэг өөрчлөгдөхгүй бөгөөд зардал гарахгүй.

**Гурав. Төрийн байгууллагад үүсэх зардлыг тооцох**

Хуулийн төслийн 8 дугаар зүйлийн 8.2-т “Шалгалтын комисст Хуульчдын холбооны гишүүн хуульч, хууль зүйн асуудал эрхэлсэн төрийн захиргааны төв байгууллага, **төрийн албаны төв байгууллага,** Хуульчдын холбооны Тамгын газар болон хууль зүйн сургуулийн багшийн төлөөлөл орно” гэж заасан бөгөөд энэхүү заалтын дагуу хуульчийн шалгалтын комисст ажиллахтай холбоотой чиг үүрэг Төрийн албаны зөвлөлд нэмэгдэж байгаа бөгөөд шалгалт нь жилд нэг удаа зохион байгуулагддаг тул Төрийн албаны зөвлөл өөрийн төлөөллийг тухай бүр шалгалтын комисст томилон ажиллуулна. Үүнтэй холбоотой улсын төсөвт зардал нэмэгдэхгүй.

Түүнчлэн төслийн 32 дугаар зүйлийн 32.5-д “Төрийн байгууллага, хуулийн этгээдийн удирдлагын шийдвэрээр мэргэшсэн хуульчид сар бүр үндсэн цалингийн 10 хувьтай тэнцэх хэмжээний нэмэгдэл олгож болно.” гэж заасан бөгөөд энэ нь хуулийн этгээд болон төрийн байгууллага заавал биелүүлэх шинжтэй биш байх тул зардлын тооцоо хийх шаардлагагүй гэж үзлээ.

Ийнхүү хуулийн төсөл нь улсын төсөвт ачаалал үүсгэхгүй бөгөөд бусад нэмэлт зардал үүсэхээргүй боловсруулсан байх тул зардлыг тооцох шаардлагагүй гэж үзлээ.

**Дөрөв. Хуульчийн эрх зүйн байдлын тухай хуулийн шинэчилсэн найруулгын төсөл батлагдсанаар хуулийн этгээдэд үүсэх зардлын тооцоо**

Энэ хэсэгт хуулийн төсөл батлагдсанаар хуулийн этгээдийн эрхлэх үйл ажиллагаатай холбоотой гүйцэтгэх үүргийн улмаас үүсэх зардлыг мөнгөн дүнгээр тооцоолон гаргана. Ийнхүү үүсэх зардлыг Засгийн газрын 2016 оны 59 дүгээр тогтоолын дөрөвдүгээр хавсралтаар батлагдсан “Хууль тогтоомжийг хэрэгжүүлэхтэй холбогдон гарах зардлын тооцоо хийх аргачлал”-ын 2 дугаар зүйлийн 2.1 дэх хэсэгт заасны дагуу дараахь үе шаттайгаар тооцоолно.

Үүнд:

* хуулийн этгээдийн гүйцэтгэх үүргийг тогтоох
* нэг бүрийн зардлыг тооцох
* тоон үзүүлэлтийг тооцох
* нийт зардлын дүнг тооцож гаргах
* хялбарчлах боломжийг шалгах
* нэмэлт зардлыг тооцох

**3.1.Хуулийн этгээдийн гүйцэтгэх үүргийг тогтоох:**

Хуулийн төслийн хүрээнд хуулийн этгээдэд ямар үүргийг шинээр бий болгож байгааг тодорхойлж уг үүргийг гүйцэтгэхэд шаардлагатай баримт бичгийн агуулгыг тодорхойлсны үндсэн дээр зардлын тооцоог хийх болно.

Засгийн газрын 2019 оны 59 дүгээр тогтоолын 4 дүгээр хавсралтаар батлагдсан “ Хууль тогтоомжийг хэрэгжүүлэхтэй холбогдон гарах зардлын тооцоо хийх аргачла”-ын 2.2-т “ Хуулийн этгээдийн хувьд хууль тогтоомжид заасан үүргийг гүйцэтгэхтэй холбогдуулан гарах **мөнгөн зардлыг** тооцно.” гэж заасан.

/Хуулийн төслийн хүрээнд “хуулийн этгээд” гэдэгт Монголын хуульчдын холбоог ойлгох болно./ Хуулийн төслөөр Монголын хуульчдын холбоо, түүнд зарим төрлийн шинэ үүрэг үүсч байгаа бөгөөд уг үүрэгтэй холбоотойгоор үүсэх зардлыг тооцоолох болно.

Хуулийн төсөлд туссанаар Монголын хуульчдын холбоонд зардал үүсгэх дараах үүрэг шинээр бий болгосныг хуулийн төслийн заалт бүрээр авав. Үүнд:

* 35.1.12.Шүүхийн ерөнхий зөвлөл, Шүүхийн сахилгын хороо, Шүүхийн мэргэшлийн хорооны гишүүнд нэр дэвшүүлэх.

Одоо хүчин төгөлдөр мөрдөгдаж байгаа Хуульчийн эрх зүйн байдлын болон Шүүхийн захиргааны тухай хуулиар Монголын хуульчдын холбоо Шүүхийн ерөнхий зөвлөлийн 1 гишүүнийг, Шүүхийн ёс зүйн хорооны 3 гишүүнийг, харин Шүүхийн мэргэшлийн хорооны9 гишүүнийг тус бүр нэр дэвшүүлэх чиг үүргийг хэрэгжүүлж байгаа бөгөөд Шүүхийн мэргэшлийн хорооны чиг үүрэг хэвээр бусад санал болгох гишүүний тоо нэмэгдэж байгаа тул зардлын тооцоог Шүүхийн ерөнхий зөвлөийн гишүүн болон Шүүхийн сахилгын хорооны гишүүн санал болгох чиг үүрэгт хийв.

3.2.Нэг бүрийн зардлыг тооцох

Энэ шатанд өмнөх шатанд тодорхойлсон хуулийн этгээдийн хүлээж буй үүрэг, түүнийг гүйцэтгэхэд хуулийн этгээдээс зарцуулах хугацааг мөнгөн дүнгээр илэрхийлж гаргана. Ингэхдээ дараахь дарааллыг баримтална. Үүнд:

Үүрэг гүйцэтгэхэд шаардагдах стандарт үйл ажиллагааг тодорхойлох

Ажлын хөлсийг тодорхойлох

Үйл ажиллагаа тус бүрт зарцуулах хугацааг тодорхойлох

Стандарт үйл ажиллагаа болон зарцуулах хугацааг тодорхойлохдоо Засгийн газрын 59 дүгээр тогтоолын дөрөвдүгээр хавсралтад заасан хугацааг харгалзан үзэхийн хамт бусад ижил төстэй ажил үйлчилгээг ердийн дундаж албан хаагч гүйцэтгэх хугацааг мөн үндэслэсэн болно.

Ажлын хөлсийгтооцож гаргахдаа Хуульчдын холбооны ажилтны сарын үндсэн цалинг ажиллах хугацаанд хувааж ажлын хөлсийг өдөр, цаг, минутаар гаргана.

ХУУЛЬЧИЙН ЭРХ ЗҮЙН БАЙДЛЫН ТУХАЙ ХУУЛИЙГ ХЭРЭГЖҮҮЛЭХЭД ХУУЛИЙН ЭТГЭЭДЭД ҮҮСЭХ ЗАРДЛЫН ТООЦОО

Хүснэгт 8

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| д/д | Гүйцэтгэх үүрэг | Үүргийн мэдээллийн агуулга |  | Стандарт үйл ажиллагаа | Хугацаа /мин/ | Тохиол  длын тоо | Давтамж | Нэг бүрийн  Зардал  /төгрөг/ | Тоон үзүүлэлт | Захиргааны  зардал  /төгрөг/ |
| 1 | Шүүхийн ерөнхий зөвлөлийн гишүүнд нэр дэвшүүлэх. | Хуульчдын эрх, хууль ёсны ашиг сонирхлыг хамгаалах хороо хурал зохион байгуулах | 1 | Нэр дэвшигчид тавих шаардлага, өргөдөл хүлээн авах, бүртгэх, нэр дэвшигчийг тодруулах журам, хугацаа, газар зэргийг заасан сонгон шалгаруулалтын зар боловсруулах | 60 | 10 | 3 | 85 | 30 | 153.000 |
| 2 | Хэвлэл мэдээлийн хэрэгсэлд байршуулах | 60 | 10 | 3 | 85 | 30 | 153.000 |
|  | ирүүлсэн мэдээллийг хавсаргаж ирүүлсэн бусад материалтай харьцуулж үзэх; | 60 | 10 | 3 | 85 | 30 | 153.000 |
| 3 | мэдээлэл олж авах боломжтой байгууллага, албан тушаалтнаас шаардлагатай мэдээллийг гаргуулж авах; | 1440 | 10 | 3 | 85 | 30 | 3.672.000 |
| 4 | мэдээллийг бататгах зорилгоор нэр дэвшигчээс тодруулга авах. | 60 | 10 | 3 | 85 | 30 | 153.000 |
| 5 | Нэр дэвшигчийн мэдээлэлд үнэлгээ өгөх | 60 | 10 | 3 | 85 | 30 | 153.000 |
| 6 | заасан шаардлагыг хангасан гэж үзвэл тухайн өргөдөл гаргагчийг нэр дэвшигчдийн жагсаалтад бүртгэж, энэ тухай  Хуульчдын холбооны цахим хуудсаар нийтэд зарлана. | 30 | 10 | 3 | 85 | 30 | 76500 |
| 7 | нэр дэвшигчдийн талаарх үнэлгээ,  холбогдох баримт бичгийг Хуульчдын холбооны Ерөнхийлөгчид хүргүүлнэ. | 60 | 10 | 3 | 85 | 30 | 153,000 |
| Хуульчдын эрх, хууль ёсны ашиг сонирхлыг хамгаалах асуудал эрхэлсэн хорооноос өргөн мэдүүлсэн Шүүхийн ерөнхий зөвлөлийн гишүүнд нэр дэвшигчдээс сонгож, Монгол Улсын Ерөнхийлөгчид санал болгох. | 1 | Холбооны Ерөнхийлөгч 1 нэр дэвшигчийг сонгож Монгол Улсын Ерөнхийлөгчид өргөн мэдүүлнэ. | 60 | 10 | 3 | 85 | 30 | 153,000 |
| 2 | Шүүхийн сахилгын хорооны гишүүнд нэр дэвшүүлэх. | Ёс зүйн хороо хурал зохион байгуулах | 1 | Нэр дэвшигчид тавих шаардлага, өргөдөл хүлээн авах, бүртгэх, нэр дэвшигчийг тодруулах журам, хугацаа, газар зэргийг заасан сонгон шалгаруулалтын зар боловсруулах | 120 | 10 | 5 | 85 | 50 | 510,000 |
| 2 | Хэвлэл мэдээлийн хэрэгслээр хуульчдад нээлттэй мэдээлэх | 60 | 10 | 5 | 85 | 50 | 255,000 |
|  | баримт бичигт тусгасан мэдээллийг хавсаргаж ирүүлсэн бусад материалтай харьцуулж үзэх; | 60 | 10 | 5 | 85 | 50 | 255,000 |
| 3 | мэдээлэл олж авах боломжтой байгууллага, албан тушаалтнаас шаардлагатай мэдээллийг гаргуулж авах; | 1440 | 10 | 5 | 85 | 50 | 6,120,000 |
| 4 | мэдээллийг бататгах зорилгоор нэр дэвшигчээс тодруулга авах. | 60 | 10 | 5 | 85 | 50 | 255,000 |
| 5 | Нэр дэвшигчийн мэдээлэлд үнэлгээ өгөх | 60 | 10 | 5 | 85 | 50 | 255,000 |
| 6 | заасан шаардлагыг хангасан гэж үзвэл тухайн өргөдөл гаргагчийг нэр дэвшигчдийн жагсаалтад бүртгэж, энэ тухай  Хуульчдын холбооны цахим хуудсаар нийтэд зарлана. | 30 | 10 | 5 | 85 | 50 | 127,500 |
| 7 | нэр дэвшигчдийн талаарх үнэлгээ,  холбогдох баримт бичгийг Хуульчдын холбооны Ерөнхийлөгчид хүргүүлнэ. | 60 | 10 | 5 | 85 | 50 | 255,000 |
| Шүүхийн ерөнхий зөвлөлийн гишүүнд нэр дэвшигчийг Монгол Улсын Ерөнхийлөгчид санал болгох. | 1 | Шүүхийн сахилгын хорооны гишүүнд Хуульчдын холбооноос нэр дэвшигчийг сонгож Холбооны Ерөнхийлөгчид танилцуулна. | 60 | 10 | 5 | 85 | 50 | 255,000 |
|  | **Нийт зардал** |  |  |  |  |  |  |  |  | 9,435,000 |

---оОо---

1. “Төрийн мэдээлэл” эмхтгэлийн 2015 оны 7 дугаар сарын 03-ны өдрийн 25 дугаарт нийтлэгдсэн [↑](#footnote-ref-1)